Lav et referat af nedenstående tekst:

Tekst:
Orkestret hedder Aalborg Symfoniorkester, men ambitionen er, at symfoniorkestret skal være for hele Nordjylland. Fra onsdag til fredag giver Aalborg Symfoniorkester derfor gratis koncerter i hele regionen. Orkestrets 65 musikere deler sig op, så symfoniorkestret kan nå at spille koncerter i alle 11 nordjyske kommuner. Der bliver blandt andet spillet koncerter på Læsø Saltsyderi, Salling Rooftop i Aalborg og Dueholm Kloster i Nykøbing Mors. Du kan se en liste over koncerterne her. TV2 Nord dækker koncerten i Hadsund torsdag, og du kan se indslag fra koncerten i vores nyhedsudsendelse klokken 19.30. Turnéen afsluttes ved Musikkens Hus fredag 5. august klokken 16. Lokationerne er udvalgt ud fra målet om at nå et så bredt publikum som muligt, så endnu flere nordjyder får glæde af symfoniorkestret: -	At komme ud i regionen på denne måde er noget, vi gerne vil gøre meget mere i fremtiden. Turnéen kan forhåbentligt være med til at vække en nysgerrighed for musikken, der skaber et bånd til endnu flere nordjyder, siger kunstnerisk chef i Aalborg Symfoniorkester, Tecwyn Evans. -	Det er således håbet, at flere nordjyder får øjnene op for den klassiske musik og orkestret. Vil gerne betale tilbage Coronapandemien har ikke været en nem tid for symfoniorkestret, som i lange perioder ikke har kunne spille fysiske koncerter. Men under coronaårene oplevede Aalborg Symfoniorkester en stor støtte fra nordjyderne, og det er også grunden til, at de nu betaler tilbage med gratis koncerter: -	Vores publikum har vist os fantastisk opbakning de seneste år, hvor vi trods restriktioner både har solgt rekordmange sæsonabonnementer og haft en overvældende tilslutning til blandt andet vores online-koncerter i perioder med nedlukning, siger Tecwyn Evans og fortsætter: -	Derfor er vi glade for, at det nu er muligt at betale lidt tilbage på den store støtte med turné.

Referat:
I disse dage spiller Aalborg Symfoniorkester mere end 30 gratis koncerter i hele Nordjylland.